ລົມພາຍຸໄຊໂຄລນ ທີ່ຮ້າຍແຮງ ພັດຖະຫຼົ່ມ ວານູອາຕູ ທີ່ຢູພາຍໃຕ້ພາວະສຸກເສີນ ຮັບມືກັບໄວຣັສໂຄໂຣນາ ຢູ່ແລ້ວ
ໄຊໂຄລນຮາໂຣລ ຊຶ່ງເພີ້ມຄວາມແຮງຂຶ້ນ ເປັນລົມພາຍຸລະດັບ 5 ໄດ້ພັດເຂົ້າຖະຫລົ່ມ ປະເທດເກາະດອນ ວານູອາຕູ ໃນເຂດມະຫາສະໝຸດປາຊິຟິກ.
ລົມມພາຍຸໄຊໂຄລນທີ່ຮ້າຍແຮງໄດ້ພັດຂຶ້ນຝັ່ງໃນວັນຈັນວານນີ້ຢູ່ທີ່ປະເທດເກາະ ດອນ ວານູອາຕູ ໃນເຂດມະຫາສະໝຸດປາຊິຟິກ ທີ່ໄດ້ປະກາດພາວະສຸກເສີນຢູ່ແລ້ວເພື່ອຮັບ ມືກັບໄວຣັສໂຄໂຣນາ ພາຍຸໄຊໂຄລນຮາໂຣລ ໄດ້ເພີ້ມຄວາມແຮງຂຶ້ນລົມພາຍຸລະດັບ 5 ໄດ້ພັດເຂົ້າ ຖະຫລົ່ມ ປະເທດເກາະດອນດັ່ງກ່າວ ໃນຕອນເຊົ້າວັນຈັນວານນີ້ ຢູ່ເຂດແຄມຝັ່ງທະເລທີ່ສອກຫລີກ ຫ່າງໄກທາງພາກຕາເວັນອອກ ດ້ວຍລົມແຮງເຖິງ 215 ກິໂລແມັດຕໍ່ຊົ່ວໂມງ ລົມພາຍຸທີ່ ເຄື່ອນຍ້າຍຊ້າໆຫົວນີ້ ຄາດວ່າຈະພັດຜ່ານ ທາງພາກເໜືອຂອງນະຄອນຫຼວງພອດວິລ ລາ ໃນຕອນເຊົ້າວັນອັງຄານມື້ນີ້ ພວກເຈົ້າໜ້າທີ່ກ່າວວ່າຍັງບໍ່ມີລາຍງານກ່ຽວກັບການບາດເຈັບ ແຕ່ກໍມີລາຍງານວ່າ ມີ ຕຶກອາຄານຫຼາຍຫຼັງ ໄດ້ຮັບຄວາມເສຍຫາຍ ເກາະວານູອາຕູຍັງບໍ່ມີລາຍງານກ່ຽວກັບກໍລະນີຕິດເຊື້ອໄວຣັສໂຄໂຣສາ ແຕ່ເຖິງ ຢ່າງໃດ ກໍດີ ລັດຖະບານໄດ້ປະກາດພາວະສຸກເສີນ ແລະປິດບັນດາຊາຍແດນ ເພື່ອຫລີກລ່ຽງ ການແຜ່ລະບາດ ພວກເຈົ້າໜ້າທີ່ສາທາລະນະສຸກມີຄວາມເປັນຫ່ວງວ່າ ປະເທດດັ່ງກ່າວອາດຮ້ອງຂໍການ ບັນເທົາທຸກຈາກຕ່າງປະເທດ ຊຶ່ງຈະຍົກລະດັບຄວາມສ່ຽງທີ່ຈະນຳເອົາໄວ ຣັສເຂົ້າໄປສູ່ ປະເທດເກາະດອນດັ່ງກ່າວ ເທື່ອຫລ້າສຸດທີ່ປະເທດດັ່ງກ່າວຖືກຖະຫຼົ່ມດ້ວຍລົມພາຍຸ ທີ່ ຄວາມແຮງລະດັບ 5 ແມ່ນໃນປີ 2015 ເວລາລົມພາຍຸແພມໄດ້ພັດເຂົ້າປະທະ ທີ່ຕ້ອງ ການຄວາມຊ່ວຍເຫຼືອໃນການປະຕິບັດງານ ຂອງສາກົນເພື່ອໃຫ້ປະເທດເກາະດອນ ດັ່ງກ່າວຟື້ນໂຕຄືນ ນິວຊີແລນໄດ້ກ່າວວ່າ ທະຫານຂອງຕົນພ້ອມແລ້ວທີ່ຈະໃຫ້ການຊ່ວຍເຫຼືອແກ່ ວານູອາຕູ ຖ້າຫາກມີຄວາມຕ້ອງການ ພວກເຈົ້າໜ້າທີ່ວານູອາຕູ ໄດ້ໂຈະການຫ້າມບໍ່ໃຫ້ສາທາລະນະພົບປະກັນເປັນ ການຊົ່ວ ຄາວ ແຕ່ກໍຍັງຮັກສາກົດລະບຽບໄວ້ຢູ່ ເພາະມີຄວາມເປັນຫ່ວງກັບໄວ ຣັສໂຄໂຣນາ ແຕ່ກໍ ອະນຸຍາດໃຫ້ຜູ້ຄົນສາມາດເຕົ້າໂຮມກັນໄດ້ໃນສູນລີ້ໄພ